Azərbaycan ordusu bu kəndlərə daxil olub - " Nikol, sən daha nələr haqda anlaşmısan?"\nŞəhid ailələri, qazi və digər şəxslərə KREDİT GÜZƏŞTLƏRİ – MƏBLƏĞLƏR\nPaşinyan kimdən qorxur? - Parlamentin iclasına zirehli jiletlə qatıldı - Foto\n13:42 - 13 Dekabr\nErməni tərəfinin işğaldan azad edilmiş Hadrut ətrafında törətdiyi terror əməllərindən sonra Azərbaycan ordusu keçmişdə eyni adlı rayonun inzibati ərazisinə daxil olmuş, hazırda isə Xocavəndin tərkibində olan Köhnə Tağlar və Çaylaqqala kəndlərinin yaraqlılardan təmizlənməsi əməliyyatını həyata keçirir. Bu haqda erməni mənbələri bildirir.\nMəsələ burasındadır ki, noyabrın 10-da üçtərəfli bəyanat əsasında hərbi əməliyyatlar dayandırılanda həmin kəndlərdə hələ erməni yaraqlı dəstələri qalırdı. Lakin kəndlər hər tərəfdən Azərbaycan ordusunun nəzarətində idi, çünki həm Hadrut, həm Cəbrayıl, həm Laçın istiqamətindən Köhnə Tağlara və Çaylaqqalaya gedən yollar işğaldan azad edilmiş ərazilərdən keçir. Bununla belə Şuşanın Turşsu kəndi istiqamətindən bu kəndlərə dağlq, meşəlik ərazilərdən keçən, ancaq yüksək keçid qabiliyyətinə malik nəqliyyatın hərəkət edə biləcəyi yol var.\nBelə görünür ki, fürsətdən istifadə edən ermənilər işğal edilmiş ərazilərin daxilində anklav vəziyyətdə qalan bu kəndlərə son günlər əlavə qüvvə cəmləşdiriblər və oradan platsdarm kimi istifadə edərək Hadrut ətrafında terror əməlləri törətməyə cəhd edirdilər. Həmin kəndlərdə yaşayan ermənilər isə çoxdan oranı tərk etmişdi. Çaylaqqala kəndindən Hadrut qəsəbəsinə qədər 35 kilometrlik məsafə var. Hər iki kənd bir-birindən xeyli aralıdır və bilavasitə yaxınlığında digər yaşayış məntəqələri yoxdur.\nVə bu gün erməni tərəfi Azərbaycan ordusunun həmin kəndlərə tərəf irəlilədiyini bildirib. Çaylaqqaldakı qanunsuz erməni "administrasiyasının” rəhbəri Aleksandr Avanesyan axşam saatlarında "Kavkazskiy uzel”ə bildirib ki, Azərbaycan ordusu artıq Köhnə Tağlar kəndini nəzarətə götürüb. "Çaylaqqala (ermənilər kəndi "htsaberd” adlandırırlar) isə hər tərəfdən mühasirəyə alınıb”,-o deyib. Avanesyanın sözlərinə görə, Rusiya sülhməramlıları öz postlarındadır və baş verənlərə müdaxilə etmir. Lakin bəzi erməni mənbələri sülhməramlıların Çaylaqqala kəndində olduğunu bildirir.\nErmənistanın keçmiş baş naziri Qrant Baqratyan isə özünün Facebook səhifəsində baş nazir Nikol Paşinyana müraciət edib: "Nikol, Azərbaycanla sən daha nə haqda anlaşmısan? Hadrutun 2 kəndinə 500 Azərbaycan əsgəri hücum edir. Zirehli texnika cəmləşdirilir. Deyirlər: "Biz razılaşmışıq ki, həmin kəndlər bizə verilməlidir”. Nikol, sən daha nələr haqda anlaşmısan?”\nDağlıq Qarabağdakı qondarma "parlamentin deputatı" Ayk Xanumyan da az əvvəl Azərbaycan ordusunun Çaylaqqala və Köhnə Tağlar kəndlərini tamamilə nəzarətinə götürdüyünü təsdiq edib.\nQeyd edək ki, prezident İlham Əliyev Minsk Qrupunun həmsədrlərini qəbul edərkən erməni ordusunun qalıqlarının terror xarakterli təxribatlar törətdiyini bildirib və sərt şəkildə xəbərdarlıq edərək belə cəhdlərin davam edəcəyi təqdirdə Ermənistan ordusunun tamamilə darmadağın ediləcəyini deyib.\nBu il dövlət şirkətlərinin, o cümlədən SOCAR-nın paylarının satılması planlaşdırılmır. Biz...\nTürkiyə şirkətləri işğaldan azad edilmiş ərazilərdə tekstil fabriklərinin qurulması ü&cced...\nAzərbaycan Dövlət Neft Şirkəti (SOCAR) hava şəraiti ilə əlaqədar platformalarda açıq sah...\nAğsu bazarının fəaliyyətini dayandıran polis mayoru Vüsal Əliyev barəsində 94 icarədar daxili i...\nUkrayna Müxalifət Platformasının rəhbəri, Rusiya prezidentinin "xaç atası" ləq...\nAzərbaycanda sosial iş yerlərinin təşkili zamanı şəhid ailələrinin üzvlərinə üstünl&u...\nYanvar ayında 190 manat birdəfəlik yardım verilməyəcək\nAğsu aşırımında yol buz bağladı\nNabrana 21 sm qar yağıb - Xınalıqda mənfi 15 dərəcə temperatur qeydə alınıb\nPrezident Türkmənistanlı həmkarı ilə görüş keçirdi - YENİLƏNƏCƏK\nSaxta sənədlə mənzil almış jurnalistlərdən evi necə geri alına bilər?\nSosial şəbəkələrdə saxta polislər - DİN hərəkətə keçdi\nMilli Məclis koronavirus dinləməsi\nMKİ-nin rəhbəri qadın oldu


Azərbaycan Müəllimlər İnstitutunda bayram tədbiri\nMartın 14-də Azərbaycan Müəllimlər İnstitutunda (AMİ) Novruz bayramı münasibətilə AMİ Tələbə Gənclər Təşkilatı və Nərimanov rayonu Gənclər və İdman İdarəsi ilə birgə bayram tədbiri keçirildi.\nİlk növbədə, Azərbaycan Müəllimlər İnstitutunun rektoru, Milli Məclisin deputatı, professor Aqiyə Naxçıvanlıya və Nərimanov rayonu Gənclər və İdman İdarəsinin rəisi Nəcəf Novruzova tədbirin təşkilinə görə təşəkkür bildirildi.\nTədbirdə vurğulandı ki, Novruz milli bayramımız olaraq uzun əsrlərdən bəri yurdumuzun hər yerində mərasimlərlə qeyd olunur. Məlumdur ki, sovet dövründə Novruz bayramı qeyri-rəsmi qeyd olunurdu. Ancaq bütün bunlara baxmayaraq, əsrlərdən qalmış ənənələrə sadiq olaraq, hər bir azərbaycanlı ailəsi bu bayramı keçirirdi.\nBildirildi ki, ümummilli lider Heydər Əliyev hər il Novruz bayramını xalqla qeyd edib, şəhərin mərkəzində təşkil olunmuş şənliklərdə iştirak edərək onlara xoş arzularını bildirib. Ulu öndərimizin siyasi kursunun layiqli davamçısı Prezident cənab İlham Əliyev və ölkənin birinci xanımı, Heydər Əliyev Fondunun prezidenti Mehriban Əliyeva bu ənənəni davam etdirir, bu gözəl bayramı hər il xalqla birgə qeyd edirlər.\nBayram tədbirində qeyd edildi ki, ölkəmiz sürətlə inkişaf edir, müasirləşir. Eyni zamanda, qədim ənənələrimiz geniş təbliğ edilir, onların nəsildən-nəslə keçməsi, ötürülməsi üçün işlər aparılır. Bu baxımdan Prezident cənab İlham Əliyevin uğurlu daxili və xarici siyasəti ölkəmizin maddi nemətləri ilə yanaşı, mədəni-mənəvi dəyərlərimizin də dünyada təbliğ olunmasına geniş şərait yaradır.\nTədbir boyunca tapmaca, yanıltmac, yumurta döyüşdürməsi, şəkərbura bəzədilməsi müsabiqələri keçirildi. Qalib gələn tələbələrə müxtəlif hədiyyələr verildi.\nTədbirdə institutun Tələbə Gənclər Təşkilatının fəal üzvlərinin institutda papaq atmasını özündə əks etdirən videoyazı izlənildi. Tədbirdə həmçinin Azərbaycan Müəllimlər İnstitutunun ölkəmizin müxtəlif regionlarında fəaliyyət göstərən filiallarının aktiv tələbə gənclərinin bayram təbriklərindən ibarət videoyazıları da iştirakçılara nümayiş olundu.\nİnstitutda tələbələrin təhsil aldığı 5 ixtisas üzrə hazırlanmış xonçalar arasında müsabiqə keçirildi və müsabiqənin qalibi təltif olundu. Xonçaların hər biri orijinallığı, milliliyi və özünəməxsus yaradıcı yanaşma ilə fərqlənirdi.\nQeyd edək ki, bəzədilmiş xonçalar tədbirdən sonra institutun bir qrup müəllim heyəti və tələbə gənclərin iştirakı ilə Kor və zəif görənlər üçün internat məktəbinə aparıldı.\nTədbirdə Uşaq Yaradıcılıq Mərkəzinin rəqs qrupu tərəfindən müxtəlif rəqslər ifa olundu, populyar gənc müğənnilər mahnılar ifa etdilər. Tədbir iştirakçılar tərəfindən böyük maraqla qarşılandı.


Prezident ölən jurnalistin qəbrində Quran oxudu (VİDEO)\n04:56 2 Yanvar 2016\nTürkiyənin prezidenti Rəcəb Tayyib Ərdoğan Səudiyyə Ərəbistanı səfərində dünyasını dəyişən jurnalistin dəfnində Quran oxuyub. ANS PRESS-in məlumatına görə, jurnalist Həsən Karakaya dəfn olunarkən əvvəl dini xadimi, daha sonra prezident Ərdoğan Qurandan bir hissə oxuyub.\nHəsən Karakaya ötən gün İstambul şəhərindəki "Fatih" məscidində cümə namazından sonra cənazə namazı qılınaraq dəfn olunub. Dəfndə Türkiyənin prezidenti Rəvəb Tayyib Ərdoğan və baş naziri Əhməd Davudoğlu, həmçinin nazirlər və siyasətçilər iştirak edib.\nPrezident ölən jurnalistin qəbrində Quran oxudu VİDEO


Bakıda məktəb direktoru qadın müavinini döyüb » LUX.AZ-Xəbər və İnformasiya Portalı\nLUX.AZ-Xəbər və İnformasiya Portalı » Xəbərlər » Bakıda məktəb direktoru qadın müavinini döyüb\n11 sentyabr 2010 15:22 Baxanlar: 13 100 Şərhlər: 7 Çap et\nBakıdakı orta məktəblərdən birində direktor müavinini döyüb.\nMega Production-nın məlumatına görə, hadisə Sabunçu rayonunda yerləşən 252 saylı orta məktəbdə baş verib. Məktəbin direktor müavini Fazilə Muradova APA-ya açıqlamasında sentyabrın 7-də məktəbin direktoru Abbasqulu Quliyevin ona ciddi xəsarət yetirdiyini bildirib: “Sentyabrın 7-də işdə tabel jurnalına imza atan zaman direktor qəflətən arxadan qolumdan zərbə endirdi, sonra isə tabel jurnalını cırdı. Bu hadisədən sonra iki gün səhhətimdə problemlər yarandı, dəfələrlə üstümə təcili yardım çağırıldı. Aramızdakı münaqişənin səbəblərinə gəlincə, o öz yerinə qızını direktor qoydurmaq, özü isə mənim yerinə keçmək istəyir. Əvvəllər onun həyat yoldaşı bizim məktəbdə direktor olub, sonra onu cinayət işi ilə əlaqədar məktəbdən çıxarıblar. Yəni indiki direktor həyat yoldaşının yerinə gəlib, ötən ilin sentyabrından bu vəzifədədir. O, pensiya yaşında olmasına baxmayaraq burada rəhbərlik edir. Bilmirəm necə olur ki, bu əmək haqqı ilə onun bir neçə yerdə evi, bahalı avtomobili var”.\nF. Muradova, həmçinin qeyd edib ki, bu gün məktəbdə keçirilən iclasda bütün müəllim heyətinin gözü qarşısında direktor onu iclasa buraxmayıb: “Mən 1988-ci ildən bu məktəbdə işləyirəm. Bu hadisədən sonra şagirdlərimin qarşısına necə çıxacağam? İşi-gücü hamını şantaj etmək, müxtəlif yollarla hamını mənə qarşı qaldırmaqdır. O məni vurandan sonra ekspertizadan keçdim, ekspertizanın rəyi ilə yanaşı, bütün sənədlər var. Bu məktəbdə ya o qalmalıdır, ya mən. Mən artıq onunla bir yerdə işləyə bilmərəm”.\nF. Muradova direktorun bir neçə müəllimlə davamlı olaraq münaqişəsinin olduğunu, eləcə də təhsil ocağında şagirdlər qarşısında tez-tez nalayiq ifadələr işlətdiyini də deyib.\nMəsələyə münasibət bildirən direktor Abbasqulu Quliyev isə Fazilə Muradovaya fiziki təzyiq göstərmədiyini, deyilənlərin yalan olduğunu qeyd edib: “Mənim onunla yeganə davam davamiyyət üstündədir. O, işinə laqeyd yanaşır, vaxtı-vaxtında işə gəlmir. Özü öz əlini göyərdib, bunu mənim etdiyimi deyir. Onun bütün iddiaları əsassızdır. O mənim yerimə göz dikib. Mənim onun burada işləməsinə heç bir etirazım yoxdur”.\nBakı şəhəri üzrə Baş Təhsil İdarəsinin ictimaiyyətlə əlaqələr sektorunun müdiri Zəminə Əliqızı isə APA-ya açıqlamasında hadisə qeyri-iş gününə təsadüf etdiyindən insidentdən bu gün xəbər tutduqlarını deyib. O, Bakı şəhər üzrə Baş Təhsil İdarəsinin müdiri Nailə Rzaquliyeva tapşırığı ilə hadisənin araşdırıldığını bildirib.\nErmənistanda 50 yaşlı direktor 13 yaşlı şagirdi zorlayıb\nFaiq Ağayevi bıçaqlamaqda təqsirləndirilənlər barəsində həbs-qətimkan tədbiri seçilib\nAZƏRBAYCANLI ŞAGİRD ERMƏNİNİ ÖLDÜRDÜ\nGəncədə məktəb yandı\ngfb_252 21 sentyabr 2010 08:58\nmen 252 nomreli mektebi bu il (2010) bitirmisem.Abbasqulu muellim mektebe gelenden sonra mektebde dava-qirginlar basladi.Defelerle bizim yanimizda muellimelerimize alcaldici sozler isletdi.Biz de cavab qaytaranda ya el-qol atmaga,ya da mektebden cixartmaga basladi.Kolidorun ortasinda mekteb yoldasimiza yumruq atib sonra da mektebden cixartdi.Razdivalkada usaga tepik atarken yixildi.Bizlerin,yeni 11ci sinif sagirlerinin siniflerini 4.cu mertebeye cixarib giris-cixis qapilara demir hasar cekdirdi.Qis vaxti derse uzaqdan geldikleri ucun geciken usaqlari oglanli-qizli colde qoydu. 01.02.2010cu il tarixinde bu psikopata qarsi sagirler terefinden mitinq kecirildi.Indi de butun sagirdlerin en sevdiyi muellimelerden biri olan Fazile muellimemize al qaldirib.Ve Tehsil Nazirliyi hele de bu insan qarsisinda acizdi.Cunki bu insan hele de 252de direktordu..\nrena252 22 sentyabr 2010 14:09\nmen helede 252de oxuyuram fazile muellimeden coxda xowum gelmir direktordaa vicdanizdi uwaqlarin coxunu mektebden cxarti yadimdadi kimes tepik vuranda yixilmiwdi .hal hazirda mektebimiz litsey olub hecde litseye oxsamire remont elemirler her il 1behane eleyirler nebilim goresen ne vaxt remont olunacaq,\nsamir 7.6 14 oktyabr 2011 21:18\nmen de 252 de oxuyuram direktor trminator abbasquludu o mektebi lisey eledi amma mekteb delixanaya oxsayir qapi pencere it gunune duwub indide mellimeni doyub yaxsi adamdisa getsin 94 dun uwaqlari onu doymuwdu getsin onlari doysun gucu ancaq uwaqlara catir mene de wille atmiwdi men dala cekildim ozu yixildi meni de mektebden cixartdi.\nAdmin 15 oktyabr 2011 11:38\nSalam men saytin rehberiyem .\nMen 252-ni bitirmisem , menim vaxtimda Svetlana muellime idi direktor.\nOnun vaxtinda her sey qaydasinda olub.2004-den sonra o mektbden hec xeberim olmayib.\nsamir 7.6 15 oktyabr 2011 22:12\nele abbasqulu svtanin eridide admin\nGUNEL 12 iyul 2012 13:55\nSALAM MEN KECEN IL YASAMAL RAYONU 38 SAYLI ORTA MEKTEBI BITIRMISEM\nSehla eliyeva 21 iyul 2012 13:45\n08.11.2006 teveludli oglum eliyev wehriyar wahin oglu 1 ildirki qan xesdeliyi olan NIMMAN-PIK xesdeliyinen eziyet cekir dunya uzurem 500dene azerbaycan resbublikasinda ise yegane menim ovladimdadir malicesi azerbaycanan kenarda amerikada movcudur tenha ana oldugum ucun ovladimi malice eledire bilmirem hekimlerin dediyine gorem uwagin dalagi bir inek dalagi boydadir xaiw edirem butun senedleri elilik vesiqeside var size gorsedim lazimi yelerde mene komek edesiniz uwagimi malice edirem avqust sentiyabir aylari uwagin en agir aylaridi uwag bu aylarda malice olunmasa uwagimi itire bilerem xaiw edirem mene komek edesiniz yazmadigim gemediyim yer qalmayib yene goyde ALLAH yerde sizedi umudum elaqe nomrem 051-960-78-93 wehla eliyeva uwagin anasi


Uşaqbazlıqda suçlanan millimizin baş məşqçisinin işi prokurorluqda | 24saat\nDosye\tPeter Zayzenbaxer. 1960-cı il martın 25-də Vyanada doğulmuş avstriyalı cüdoçu. 1984 və 1988-ci illərdə keçirilmiş olimpiadaların qızıl mükafatçısı. 2010-2012-ci illərdə Gürcüstanın cüdo millisini çalışdırıb. Bu ölkəyə Avropa çempionatında 2 qızıl, 3 gümüş və 4 bürünc, dünya çempionatında 1 bürünc, London olimpiadasında isə 1 qızıl qazandırıb. 2012-ci ilin oktyabrında Azərbaycanın cüdo yığmasına baş məşqçi təyin olunub. Azərbaycan cüdo tarixinə ilk dünya çempionu verən mütəxəssis kimi düşüb. Onun ilyarımlıq fəaliyyəti dövründə Elxan Məmmədov (100 kq) 2013-cü ildə Braziliyanın Rio-de-Janeyro şəhərində keçirilmiş dünya çempionatında çəkidə qızıl medala sahib olub. Həmin çempionatda Orxan Səfərov 60 kq çəkidə bürünc medala yiyələnib. Ötən il Azərbaycan Cüdo Federasiyasında rəhbər dəyişikliyi edildikdən – Rövnəq Abdullayev prezident seçildikdən sonra atılmış ilk addım məhz Zayzenbaherin yığmanın sükanı arxasına gətirilməsi olub. Və avstriyalı çalışdırıcının rəhbərliyi altında komandamız Rioda keçirilən olimpiadada 2 gümüş medal qazanıb (Elmar Qasımov və Rüstəm Orucov).\nQısa xatırlatma\tQərar dövlət başçısınındır


Füzulidəki döyüşlə bağlı son xəbər - Azeri Defence\nFüzulidəki döyüşlə bağlı son xəbər\n09 İyun 2012 01:12\nFüzulidə döyüşlər səngiyib və bu gecə atışmalar demək olar ki fasilələrlə olub. “AzeriDefence.com” saytının bölgəyə ezam olunmuş hərbçilərdən aldığı məlumata görə, ötən günün müxtəlif vaxtlarında Horadiz kəndi istiqamətində döyüşlər olub.\nFüzulidəki döyüşlərin bəzi detalları da bəlli olub. Belə ki, döyüş ermənilərin diversiya-təxribat qrupunun iyunun 7-si səhər saatlarında Azərbaycan Ordusunun ərazidəki mövqelərinə basqın cəhdi ilə başlayıb. Ön postdakı əsgərlər qarşı tərəfin ilk həmlələrin dəf edib. Bundan sonra ermənilərin əraziyə əlavə xüsusi təyinatlı qüvvələr göndərməsinə cavab olaraq, Azərbaycan Ordusu da bu və digər istiqamətdəki postlara önləyici tədbir olaraq əlavə qüvvələr çıxarıb.\nSon məlumata görə, ötən gün hücumu dəf edilən ermənilərin cəbhə xəttində neytral zonada bir neçə meyidi qalıb. Qarşı tərəf həmin meyidləri götürməyə gün ərzində cəhdlər edib.\nAzərbaycan tərəfinin itkiləri barədə isə heç bir məlumat verilməyib.\nDöyüşlərlə əlaqədar Füzulidəki bütün hərbi hissələr və güc strukturları döyüş hazırlığı vəziyyətində olub.\nQarşı tərəfdə hərəkətlilik müşahidə olunur və ermənilərin təxribat cəhdlərini davam etdirməsi ehtimalları hələ də qalmaqdadır. Bununla bağlı cəbhə xətti yaxınlığında təsərrüfat işləri ilə məşğul olan əhaliyə ehtiyatlı olmaq tapşırılıb.


REPORTYORLARIN AZADLIQ VƏ TƏHLÜKƏSİZLİK İNSTİTUTU LƏNKƏRAN ŞƏHƏR MƏHKƏMƏSİNƏ MÜRACİƏT EDƏCƏK – IRFS\nREPORTYORLARIN AZADLIQ VƏ TƏHLÜKƏSİZLİK İNSTİTUTU LƏNKƏRAN ŞƏHƏR MƏHKƏMƏSİNƏ MÜRACİƏT EDƏCƏK\nİyl 21, 2009\nReportyorların Azadlıq və Təhlükəsizlik İnstitutunun (RATİ) tədqiqatçı-jurnalisti Rasim Əliyevin Lənkəran Dövlət Universitetində fiziki təzyiqə məruz qalması və “Nikon D90” markalı fotoaparatın sındırılması ilə bağlı Lənkəran şəhər prokurorluğunda aparılan araçdırma başa çatıb.\nBu barədə bu gün (21 iyul) RATİ-yə daxil olan məktubda bildirilir ki, məsələ ilə bağlı aparılmış araşdırmalarda faktlar təsdiqini tapmadığı və toplanmış materiallarda cinayət tərkibi olmadığı üçün cinayət işinin başlanılması rədd edilir. Lənkəran şəhər prokurorunun köməkçisi vəzifəsi üzrə stajor Rəşad Tanrıverdiyevin imzaladığı məktubda o da qeyd olunur ki, dəymiş maddi ziyanla bağlı müvafiq rayon məhkəməsinə müraciət oluna bilər.\nRATİ sədri Emin Hüseynov bildirdi ki, məsələ ilə bağlı Lənkəran şəhər məhkəməsinə müraciət ediləcək.\nXatırladaq ki, 22 iyul 2009-cu il, saat 12:20 radələrində RATİ-nin tədqiqatçı-jurnalisti Rasim Əliyev və "Cənub Xəbərləri" qəzetinin müxbiri Pərviz Əzimov Lənkəran Dövlət Universitetində (LDU) Pərviz Əzimovun qovulması məsələsini araşdırarkən, universitetin mühafizəçisi Ağaəli Kəlbəliyev onlara qarşı təhqiredici ifadələr işlətmiş və universitetin həyətindən güc tətbiq edərək çıxarmışdı. İnsident zamanı mühafizəçi RATİ-nin tədqiqatçısı Rasim Əliyevi itələmiş və Nikon D90 markalı fotoaparatı əli ilə vuraraq obyektivi sındırmışdı.\nAPELLYASİYA MƏHKƏMƏSİ İNTİQAM ƏLİYEVİN ŞİKAYƏTİNİ TƏMİN ETMƏYİB


Azərbaycan hidrosferi(göllər,kanallar,su anbarları) | Azərbaycan coğrafiyası | Kayzen\n1. Tektonik göllərə - Abşeron-Qobustandakı və Kiçik Qafqazdakı Böyük və Kiçik Alagöllər , həmçinin Acınohur gölü aiddir.\n2. Buzlaq mənşəli göllər - Böyük və Kiçik Qafqazın 2800-3500 m hissələrində yaranıb. Məsələn: Qəbələdə Tufangöl.\n3. Uçqun və sürüşmədən yaranan bənd gölləri Kiçik Qafqazdakı - Göygöl, Maralgöl, Ağgöl, Qanlıgöl və Naxçıvandakı Batabat aiddir.\na) Şorsulu (axarsız) göllər əsasən Abşeron-Qobustan və Acınohur-Ceyrançölün arid iqlim şəraitinə malik ərazilərində yaranıb. Acınohur, Böyükşor, Binəqədi və Masazır Azərbaycanın ən iri şorsulu gölləridir;\nb) şirinsulu (axarlı) göllər əsasən dağlıq ərazilərdə yerləşib. Məsələn: Göygöl, Maralgöl, Batabat, Hacıqabul, Mehman, Ağgöl, Böyük və Kiçik Alagöllər və s.\nSahəsinə görə ən böyük göl - Sarısu (15 km2), ən dərin göl isə – Göygöldür. (95 sm)\nCoğrafi yerləşməsinə görə göllər:\na) Naxçıvanda Batabat, Qanlıgöl;\nb) Böyük Qafqazda Tufangöl, Agzıbirçala;\nc) Kiçik Qafqazda Böyük və Kiçik Alagöllər, Qaragöl (hər 3-çü Qarabağ vulkanik yaylasında), Göygöl, Maralgöl;\nd) Kür-Arazda - Sarısu, Mehman, Candar, Hacıqabul;\ne) Abşeronda Böyük Şor, Bülbülə, Masazır, Binəqədi, Qanlıgöl.\nGöygöl və bundan əlavə 7 göl - Maralgöl, Zəligöl, Ördəkgöl, Ağgöl, Şamlıgöl, Ceyrangöl və Qaragöl 1139-ci il zəlzələsi zamanı Kəpəz dağının uçaraq Ağsu çayının qarşısını kəsməsi nəticəsində yaranmışlar. Suyundan Gəncə şəhərində istifadə olunan Göygöl okean səviyyəsindən 1556 m yüksəklikdə yerləşir. Ən dərin yeri 95 m-dir.\nAzərbaycanda 140-a qədər su anbarı vardır ki, bunun da 34-ü daha böyük əhəmiyyət kəsb edir. Su anbarları çay dərələrində bənd tikməklə yaradılır. Lakin çay yatağından kənarda tikilən su anbarları da mövcuddur ki, onlarda çaylardan başlayan xüsusi kanallar vasitəsi ilə qidalanır. Məsələn: Ceyranbatan. Azərbaycandakı su anbarları altında bərəkətli torpaqlar, Tuğay meşələri qalır.\nSahəsinə görə - Mingəçevir (605 km2), Araz su qovşağı (145 km2), Şəmkir (116 km2), Varvara, Sərsəng.\nMingəçevir Azərbaycanın ən iri su anbarıdır. O, Kür çayının Bozdağı yarıb keçdiyi yerdə - Samux çökəkliyinin su ilə doldurulması nəticəsində yaradılıb. Bura Qanıx, Qabırrı və Kür çayları tökülür. Buradan Yuxarı Şirvan və Yuxarı Qarabağ kanalları öz mənbəyini götürür. Mingəçevirdən başqa Kür üzərində Varvara, Şəmkir və Yenikənd su anbarları da tikilib. Bu su anbarlarından suvarmada və elektrik enerjisinin alınmasında istifadə edilir. Lakin bu su anbarları altında geniş tuğay meşələri qalmış və ətraf ərazilərdə şoranlıqlar yaranmısdır.\nBundan əlavə Naxçıvanda Araz su qovşağı (Azərbaycanın 2-ci böyük su anbarı), Ağsuda Cavanşir, Qazaxda Ağstafa və Coğaz, Qəbələdə Nohurqışlaq, Ismayıllıda Aşıq Bayramlı, Lənkəranda Xanbulan, Tərtər çayı üzərində Sərsəng su anbarları var.\nSamur - Abşeron kanalı ilə qidalanan Ceyranbatan su anbarının suyundan Abşeron yarımadasının su təchizatından geniş istifadə olunur.\nSu kanallarının ümumi uzunluğu 90000 km olub, 1,3 mln. ha quraq əraziləri suvarılır.\nUzunluğuna görə 1-ci yerdə Samur-Abşeron (Samur çayından Ceyranbatana qədər 182 km), Yuxarı Qarabağ (Mingəçevirdən Bəhramtəpə su anbarına qədər 172 km), Yuxarı Şirvan, Əzizbəyov, Sabir, Baş Mil, Baş Muğan və s.\nYuxarı Şirvan və Yuxarı Qarabağ kanalları Mingəçevir su anbarından, Baş Muğan və Əzizbəyov kanalları Bəhramtəpə su anbarından Baş Mil su kanalı Araz çayındakı Mil-Muğan su qovşağından başlayır.\nƏzizbəyov, Baş Muğan və Sabir kanalları ilə Muğan düzü; Yuxarı Şirvan kanalı ilə Şirvan düzü; Yuxarı Qarabağ kanalı ilə Qarabağ və Mil düzü; Samur-Abşeron kanalı ilə Abşeron və Samur-Dəvəçi ovalığının ərazisi suvarılır. Suvarılan bu ərazilərdə irriqasiya (suvarma) eroziyası geniş yayılmışdır.\nSu anbarları və su kanallarının dibi betonlaşdırılmadığı üçün su itkisinə və şor qrunt sularının səviyyəsinin qalxaraq, şoranlıqların yaranmasına səbəb olur. Qrunt sularının səviyyəsini tənzimləmək və şoran torpaqların yuyulması məqsədi ilə əsasən Kür-Araz ovalığında kollektor-drenaj şəbəkəsi yaradılıb. Bunlardan Ən mühümü Baş Şirvan kollektorudur.\nYeraltı suların ümumi ehtiyatı 5 km3-dir. Kür-Araz, Qanıx-Əyriçay, Lənkəran ovalığında qrunt suları 1-5 m dərinlikdədir. Digər ərazilərdən fərqli olaraq Kür-Araz ovalığındakı qrunt suları şor sulu və şoran sahələr yaratması ilə fərqlənir. Qrunt suları yağıntı, səth suları və hidrotexniki qurğulardan sızan sularla qidalanır. Düzənliklərdə suvarma mövsümündə qrunt sularının səviyyəsi artır, digər dövrlərdə isə aşağı düşür. Dağlarda bu sular bulaq şəklində səthə çıxır. Yeraltı sularla ən az təmin olunmuş ərazi Abşeron yarımadasıdır. Qafqazın ən iri artezian hövzəsi Kür-Araz ovalığındadır. Onun temperaturu bəzən 150°C çatır.\nAzərbaycanın ən geniş bataqlıqlaşmış sahəsi Mərkəzi Arandadır (yəni Kür-Arazda).\nBuzlaqların ümumi sahəsi 6,6 km2-dir. Onlar Baş Qafqazın Yan və Baş Qafqaz suayrıcı silsiləsinin Bazardüzü, Bazaryurd, Şahdağ, Tufandağ zirvələrində və Kiçik Qafqazın yalnız Zəngəzur silsiləsindəki Qapıcıq zirvəsindədir. Azərbaycanda qar xətti 3600-4000 m-dən yüksəkdə keçdiyindən buzlaqlar yalnız bu hündürlükdə yaranır. Iqlimi soyuq olduğundan Böyük Qafqazın şimal yamacında qar xətti cənuba nisbətən aşağıdan keçir.\nGöllər,su anbarları və s. haqqında ümumi məlumatları da oxuya bilərsiniz.\n, yeraltı sular\n23 mart 2010, 10:41\nSahəsinə görə ən böyük göl — Sarısu harada yerləşir?


Məşhur müğənni ilə 6 il eşq yaşadı, avtoritetə vurulub həbsxanaya düşdü - Fədayə Laçının roman kimi həyatı - xeberler\nMəşhur müğənni ilə 6 il eşq yaşadı, avtoritetə vurulub həbsxanaya düşdü - Fədayə Laçının roman kimi həyatı\nBiG.AZ Kulis.az-a istinadən məşhur müğənni Fədayə Laçının daim maraq doğuran həyat hekayətini oxucuların diqqətinə çatdırırıq.\nFədayənin oxumağa meyli hələ yeniyetməlik illərindən başlasa da, erkən yaşda ailə quruduğu üçün evdə, mətbəxdə, yeni doğulmuş körpəsinə mahnılar oxumaqla, zümzümələr etməklə kifayətlənir. Günlər keçir, Fədayənin sənətə, oxumağa, səhnəyə olan sevgisi azalmır. Ailə həyatı isə yolunda getmir. Və günlərin birində Fədayə də anasının taleyini yaşayır. Həyat yoldaşı onu və oğlunu tərk edərək Rusiyaya gedir. Oğlu Əlhəmlə tək yaşamağa qərar verən Fədayə ömrünü ona həsr etməyə qərar verir. Bir tərəfdən də oxumaq yanğısı, istəyi onu rahat buraxmır. Sənədlərini İncəsənət universitetinə verir və burada Xanəndə Canəli Əkbərovdan dərs almağa başlayır. O, Canəli Əkbərovla yanaşı Arif Babayevdən, İslam Rzayevdən və Məhəbbət Kazımovdan muğam, musiqi sənətini mənimsəməyə davam edir. Tezliklə toylara dəvət olunan müğənninin şöhrəti ətrafa yayılmağa başlayır.\nLaçın işğal olunandan sonra Fədayə Məhəbbət Kazımovun məsləhəti ilə özünə Laçın təxəllüsünü götürür. Onu Fədayə Laçın kimi tamaşaçılara ilk dəfə təqdim edən də elə Məhəbbət Kazımov olur. Lakin, etiraf edək ki, Fədayənin populyarlığında böyük səbəb həm də onun Tacir Şahmalıoğlu ilə duet oxuması olur. Tezliklə bu iki səsin birləşməsindən yaranan mahnılar insanların qəlbinə yatır. "Ney səsiyəm", "Sən gəldin gəlişinlə", "Külək məni yaralama", "Ayrılığın üzü dönsün" kimi bir-birindən gözəl mahnılar ifa edirlər. Bu mahnılar toylarda, avtobus dayanacaqlarında, taksilərdə, marşrutlarda dinlənilir, sevilir.\n"Tacir saf adamdı. Mənim ona yazığım gəlir. Bədbəxt insandı. Saflığından istifadə edirlər. Qaldı aramızda olan münasibəti danmağına, biz müğənnilərin həyatı hamıya bəllidir. Yalan danışmağın nə mənası var. Göz önündə olmuşuq. Sevgili olmuşuq. Niyə danım ki? Mən deyim ki, yox, biz onunla bacı-qardaş olmuşuq, ayıb olar. Bilən bilirdi. İndi yalan necə danışım? O vaxt özü bar-bar bağırırdı ki, sevirəm. Deyirdim, a balam, belə reklam eləmə. Deyirdi, yox, sevirəm. Mənə toxunan odur ki, insan sevirsə, buna görə utanmaz. Mən ona özümü qız uşağı kimi təqdim etmişdim ki? Başa düşmürəm. Mən onunla münasibətim olanda oğlum var idi, bunu bilmirdi ki? Ancaq qız uşağını sevmək olar ki? Sevgi günah deyil ki. Allahın verdiyi hissdi. Sevgi nə qız uşağına, nə varlıya, nə kasıba, nə də tərbiyəsiz qadın olmağa baxır. Pozğun qadını da sevmək olur, dilənçiyə də aşiq olmaq olar. Sevmisən, bunu da etiraf etmək üçün cəsarət lazımdı. Mən də sevmişəm. Burda nə var ki? Mən cansız əşya deyiləm ki. Hisslərim olub. Mən sevgi nədi bilmirəm? Qısqanırdı da, qadağaları da olurdu. İndi illər ötüb, hərə öz işində, gücündədir. Amma demə ki, aramızda heç nə olmayıb. Bu yalandı. Bizi görənlər, tanıyanlar olub. Mən səninlə münasibət yaşamışam. Onu necə dana bilərsən? Sevgini danmaq kişilik deyil".\nVaxtilə əri tərəfindən tərk edilmiş qadının çarəsizliyini, altı illik məhəbbətinin puça çevrilməsinin gətirdiyi təəssüfü, əzabı əslində hiss etmək o qədər də çətin deyildi. Amma burada çox incə bir məqam vardı ki, Fədayə onu unudurdu. Axı Tacir ailəli idi. Ailəli adam illər sonra necə çıxıb efirlərdə deyə bilərdi ki, hə, mən Fədayə ilə böyük eşq yaşamışam. O, yalnız Fədayə haqqında xoş sözlər danışa bilərdi ki, zaman-zaman bunu da edirdi. Verlişlərin birində o, Fədayə haqqında deyirdi: "Fədayənin səsinin şərhə ehtiyacı yoxdur. Onun çox gözəl səsi və qəlbi var. Ondan ürəyini istəsən, o, tərəddüdsüz qəlbini çıxarıb onu istəyən adama verər. Fədayə çox mərd, kişi qeyrətli qadındır. Biz onunla tonlarla çörək kəsmişik, mən ondan bir dəfə də namərdlik görməmişəm".\nFədayənin həyatında, musiqiyə gəlişində bayaq adını çəkdiyimiz əməkdar artist Məhəbbət Kazımovun da əvəzsiz köməyi olub. Məhəbbət Kazımov ona fərdi musiqi dərsləri keçib, özü ilə bir neçə toya aparıb. Məhəbbət Kazımov dünyasını dəyişəndə izdihamın içərisindən də eşidilən yanıqlı türkünün ifaçısı da Fədayə olmuşdu...\n"Bir dəfə o, xəstələndi, xəstəxanaya düşdü. Mən də günlərlə yanında qalıb, ona qulluq elədim. Əvvəllər xəstəxana işçiləri bilmirdi ki, mən onun nəyiyəm. Sonradan başa düşdülər və bizə hörmətlə yanaşdılar. Kaş indi də o həbsxanadan çıxıb, xəstə yataydı, mən də ona qulluq edəydim. Amma bilmirəm, onun içində mənə qarşı sevgi qalıb, ya yox. Əgər qalıbsa, onu ömür boyu gözləməyə hazıram."\nİndi ailəsi, yaxınları ilə birlikdə olan Fədayə müsahibələrinin birində deyir: "İndiyə kimi cəmi bir dəfə ürəyimdən qısqanclıq hissi keçib. Oğlum bir qızla yazışırdı. Gördüm ki, çox mehriban söhbətləşirlər, ürəyimdən qısqanclıq keçdi. Elə bildim ki, oğlumu məndən alacaq. Oğluma da dedim ki, bax ha, birdən qız səni mənim əlimdən alar".\nFədayə Laçın indi bəlkə ömrünün ən rahat, ən xoşbəxt günlərini yaşayır. Yaşadığı o qədər uğursuzluqlardan, qalmaqallı həyat tempindən yorulan müğənni ömrünün bu çağında dincəlir...\nMaraqlı Baxılıb: 3535 Tarix: 12 iyun 2021\nCreated by: Webpage.az Mob: 055 6620257 , Email: [email protected] 0.166


«Yalnız sevən adamın insan adlanmaq ixtiyarı var»\nİvan Pavlov bir alim olaraq hesab edirdi ki, məqsədin refleksi insan enerjisinin əsas həyat formalarından biridir. Bəli, itlərin qabağına yemək qoyub ağız suyunu tədqiq eləyən həmin o alim belə hesab edirdi. Sevgi əlbəttə ki, məqsəd deyil ki, refleksini ölçək-biçək. Əslində sevgi heç fiziologiya da deyil ki, alimin dediklərinə qulaq verək. Sevgi ruhi vəziyyətdir, ürəyə daha çox dəxli var. Amma içindəki həyat enerjisinin dərəcəsinə bax! Dünyanın bütün çevrilişlərinin, müharibələrinin, əhvalatlarının başında dura bilir...\nBilirsizmi, adi qadından qeyri-adi qadın yaratmaqçün cəmi bir detal lazımdı: onu sevmək kifayətdir ki, həyatının ağ-qara dilləri rənglənsin. İnanmırsız? Bəlkə təcrübədən keçirəsiz? Əlbəttə, siz artıq bunun dadını çox yaxşı bilirsiz. Odur ki, əzizi oxucum, sevgiyə inanmayanların dediklərini dinləmə. Nifrətdən usanmış ürək heç vaxt sevə bilməz axı! Sən dünyanı heyrətləndirməkçün yaranmamısan, ey insan! Sən ömrünü elə yaşamalısan ki, xoşbəxtliyin tamını dadasan. Xoşbəxtlik və sevginin qapılarıysa heç kimçün bağlı deyil. Sədəcə bəziləri bu qapının hansı tərəfə açıldığını hələ yaxşı bilmirlər. Sən ki, dünyaya öz seçimiylə yaşamağa imkan verirsən. Bəs niyə öz seçiminlə yaşaya bilmirsən axı?\nOlarmı, oxucum, sənə «sən» deyə müraciət edim. Belə söhbətdə rəsmilik heç yerinə düşmür. Bu kiçik köşəni oxumağa səbrin çatmasa heç incimərəm. Köşəni yazmağa məni sevgi yox, qorxu məcbur elədi. Qorxdum ki, sevgidən yazılanlara uyub əllərin yanına düşər, ümidini itirərsən. Onda sevginin gözəlliyini heç vaxt görə bilməzsən.\nOxucum, əgər dərddən və qüssədən göz yaşı axıtmamısansa, itirdiyin insanın ardınca qəzəbindən zəncir çeynəyib qızmamısansa, demək hələ sevməmisən. Sevgi sevinc deyil, sadəcə bu sözlər hər ikisi eyni hərflə başlayır. Bütün dünyanın dərdini çiyninə şələməmisənsə deməli hər şey hələ də irəlidədi.\nSevgi çeynənmiş, əzilmiş və heç vaxt da tüpürülmüş ola bilməz. Çünki bu iki nəfərin arasında olan hiss deyil. Bu sənin qəlbinin səsidir! Bu sənin dünya görüşündür! Bu sənin o dünyadan gələn hədiyyəndir, ey insan! Nə vaxtacan sevgini başqalarının ürəklərində axtaracaqsan? Tapmayanda bunu əlində bayraq eləyib bütün dünyadan qisas alacaqsan? Qəlbinin nifrətini bir az azalda bilsəydin bəlkə orda sevgiyə də yer tapılardı.\nİnsanın sevgi obyekti özü ola bilməz. Bu xəstəlikdi, ondan sağalmaq lazımdı. Nə vaxtacan özünü sevəcəksən, bezmədinmi? Öz sevgilin olmaqdan absurd nə olar ki? Özünə inanmalısan ki, başqasını sevə biləsən. Sevginin əvəzində heç nə qazanmayacağını bəyəm indi eşidirsən?\nOla bilər ki, heç vaxt sevməmisən. Bu da sənin taleyindi, qəbul elə. Bəlkə kiminsə özünü (saçının rəngini, gözlərini, boy-buxununu), kiminsə himayədarlığını («evlənəcəkmi?», «arxamda duracaqmı?», «tək qoyarmı görən?»), kiminsə varidatını («kimlərdəndi?», «əsilli-nəsillidir») arzulamısan. Sevginin əvəzində yanındakını öz qulun kimi görmək istəmisən. Ürəyində axtaracaqlarını onun gözlərində tapmaq istəmisən. Vətəni də ona görə sevmisən ki, onun çoxlu münbit torpaqları, 9 iqlim qurşağı, bir eşelon şair, yazıçı, musiqiçisi var. Sən də bu torpaqda yaşayıb uşaqlarının qarşısında Vətəninlə fəxr eləmək istəmisən. Hünərin var ermənilrin becərdiyi torpaqları sev! Uşaqlarına da de ki, heç vaxt ayaq basa bilməyəcəyin torpaqların sevgisindən xoşbəxtsən. Vətənə verdiyin dırnaq ucu boyda sevginin əvəzində bütün insanların sevgisini ne tələb eləyə bilərsən, axı? İki-üç nəfərin axmaq söhbətlərini eşitməyə bəndsən ki, ürəyinin olan-qalan sevgisini silib zibil yeşiyinə tullayırsan. Yəqin ki, doğulmağı öyrədən kimi sevməyi də öyrətməliydilər sənə...\nP.S. Qəribədi, amma qızdırma içində yatan oğlum arabir diksinib qorxulu yuxularını gözünün səkisindən tullayan kimi yarıqapalı gözlərini süzüb klaviaturanın səsiylə onu dəng eləməyimi mənə o dəqiqə bağışlayır. «Mama, mən səni çox istəyirəm» deyib elə bil arxayınlaşırmış kimi yuxusunun ardını yatır. Xəstədi deyə onun bu sözü eşitməkdən çox deməyə ehtiyacı var. Görürsüz də, uşaqlar sevməyi və sevgisini bildirməyi bizdən, böyümüş uşaqlardan daha yaxşı bilirlər.


Aİ Polşa-Belarus sərhədində qalan miqrantlara humanitar yardım ayırıb - LAFTV\nAİ Polşa-Belarus sərhədində qalan miqrantlara humanitar yardım ayırıb\nСреда, 17 ноября 2021, 17:20 Среда, 17 ноября 2021, 17:28\nAvropa İttifaqı (Aİ) Polşa-Belarus sərhədində qalan miqrantlara humanitar yardım üçün 700 min avro vəsait ayırıb.\nAPA-nın xəbərinə görə, bu barədə Avropa Komissiyası məlumat yayıb.\n«Müraciətə dərhal cavab verən Avropa Komissiyası Beynəlxalq Qızıl Xaç və Qızıl Aypara cəmiyyətləri Federasiyasına humanitar yardım üçün 200 000 avro ayırıb».\nBildirilib ki, Aİ-nin bu maliyyəsi Beynəlxalq Qızıl Xaç və Qızıl Aypara cəmiyyətlərinə və təşkilatın Belarusdakı qolu Belarus Qırmızı Xaç Cəmiyyətinə ayrılacaq. Vəsait qida, gigiyena dəstləri, ədyal və ilk yardım dəstləri də daxil olmaqla ilkin ehtiyac yardımının təmini üçün xərclənəcək.\nAvropa Komissiyasının məlumatında qeyd olunub ki, Aİ humanitar yardım üçün əlavə 500 000 avro da səfərbər edib və hazırda bu humanitar yardımın paylanması və istifadəsi üçün humanitar tərəfdaş təşkilatları ilə əlaqə saxlayır.\n← Meksikada əməliyyata ordu cəlb olundu — Mafiya liderinin xanımı saxlanıldı\nGürcüstan Azərbaycan və Ermənistan XİN rəhbərləri ilə regiondakı vəziyyəti müzakirə edib →\nСреда, 25 августа 2021, 15:35 Среда, 25 августа 2021, 15:38\nİrəvanda qanqster «razborkası»: Araik Arutyunyanın və Nikol Paşinyanın adı hallanır\nПятница, 12 ноября 2021, 15:25 Пятница, 12 ноября 2021, 15:39


Arif Hacılının məhkəməsində qalmaqal olub\nMəhkəmədə müdafiə tərəfi müttəhimlərin əməllərində cinayət tərkibi olmadığı üçün işə xitam verilməsi ilə bağlı vəsatət qaldırıb. Digər vəsatət isə həbs-qətimkan tədbirinin dəyişdirilməsi ilə bağlı verilib.\nMəhkəmə Arif Hacılı, Tural Abbaslı və Məhəmməd Məcidli haqqında həbs qətimkan tədbirinin dəyişdirilməsi ilə bağlı vəsatəti təmin etməyib (Fuad Qəhrəmanlı haqqında əvvəldən həbs qətimkan tədbiri seçilməyib). Qalan vəsatətlər baxılmamış saxlanılıb.\nMəhkəmədəki çıxışında Arif Hacılı deyib ki, onların həbsi siyasi sifarişdir: «Hakimiyyət bizi həbsdə saxlamaqla Azərbaycanda ictimai fəallığın qarşısını almaq istəyir».\nFuad Qəhrəmanlı da bildirib ki, ictimai fəallığın qarşısını almaq istəyən hakimiyyət bununla heç nəyə nail ola bilməyəcək.\nTural Abbaslı isə çıxışında deyib ki, o, ümumiyyətlə ittihamın mahiyyətini bilmir.\nMəhəmməd Məcidli onların həbslərinə sifariş verənlərin tarix qarşısında cavab verəcəklərini bildirib.\nProsesdə təqsirləndirilənlərlə zərərçəkmiş qismində iştirak edən şəxslər arasında mübahisə olub. Zalda qalmaqal yaranıb. Hakim zərərçəkmişi zaldan çıxarıb. Bildirib ki, kim hay-küy salsa, zalı boşaldıb məhkəməni qapalı keçirəcək.\nMəhkəmə prosesi sentyabrın 1-də davam edəcək (“Azadlıq” radiosu).


Aslanın qüdrətli adının əhəmiyyəti - kader, xarakter və karyera - Rəy verin - 2020\nGüclü enerjili Aslanın səsli, ən qədim adını tatar və türk dillərindən tərcümə edən "güclü şir" deməkdir. Antik dövrdə, onun fəthləri ilə tanınan bir yenilməz Aslan Xan var idi, ilk dəfə "cəsarət və sədaqət üçün" fəxri medal qazandı.\nAslançik, Asik, Aslanuşka, Lanchik adının küçə forması.\nPravoslav imanında, Aslan ad günü qeyd etməz, oğlanlar fərqli bir səssiz adı altında vəftiz olunur.\nAslanın doğulduğu ildən asılıdır:\nQış - açıq, sərbəstdir. Maliyyə tərəfi onun üçün mənəvi kimi vacib deyil.\nBahar - güclü, məqsədyönlü. Hər halda, hədəfə çatacaq. Həmişə qarşılıqlı olmayan qızlar əhatə edir.\nYaz - yaradıcı, yaradıcı. Həyatda hər şeyə uğur qazanır, yaradıcılığında yüksəkliklərə çatır.\nPayız - ünsiyyətdə ağır, tənbəl. O, ağır iş deyil, həyatın asan yolunu seçməyə çalışır.\nUşaqlıqdan bəri kiçik Aslançik hakimiyyətə qovuşur və uşaqları idarə edə bilir. Onun bir yerə oturması çətindir, hər yerdə vaxtında olmaq və hər şeyi etmək istəyir. Amma bu adda yalnız təcavüz tendensiyası kimi müsbət, eyni zamanda mənfi keyfiyyətlər də mövcud deyildir.\nValideynlər Aslanın oğlunun təcavüzkar davranışını dayandırmalı, ona səbr versinlər ki, o, yetkinlik yaşına çatmayan təcavüzkarlıqla mübarizə edə bilər. Yetkinlik parıltı ilə keçərsə, onda böyük bir diplomat və etibarlı lider Aslandan böyüklər kimi çıxacaq.\nAslançik döyüşdə ilk dəfə olmayacaq, amma cinayətkarın davranışını nəzərə almır. O, zəif insanlara və qadın cinsinə toxunmur, onlarla sözlərlə məşğul olmaq üçün üstünlük verir. Aslan müxtəlif həvəs və idmanla özünü sınamalı, əksinə, bütün həyatını yalnız bir istiqamətə yönəltməlidir.\nOrta məktəbdə, narahatlığından ötəri, hər kəs müəllimin nə dediyini xatırlayır. O, tez-tez hər bir detal haqqında müəllimlər ilə mübahisə edir, ona görə də onlar onu çox sevmirlər. Valideynlər ev tapşırığını yoxlamalıdırlar, əks təqdirdə o, hesablamalara biganə qalmamaqla onlara asanlıqla hesab edə bilər.\nBir yeniyetmə kimi, Aslan daha ciddi, daha düşüncəli olur, daha yaxşı öyrənir, çünki o, bilik yetkinlik dövründə ona faydalı olacağını başa düşdüyündən, gələcək peşəsini seçiminə gəlir. Sezginizi dinləməyə qadirsiniz. Qiymətli və dəbdəbəli şeylər əldə etmək üçün, onun ətrafında rahatlıq qazanmağa başlayır. Təəssüf ki, onun çox düşmənləri var, ona diqqətlə yanaşır.\nAslanın sahibləri təkəbbürdən məhrumdurlar, lakin onlar əzəmət, dürüstlük və liderlik bacarığına malikdirlər. Aslan həmişə zəifləri təhqir etmir, davranış ən aşağı səviyyəyə düşməli deyil, royally davranır. Onun rəqibi yalnız ona bərabər və güclü ola bilər. Yanarda bir vulkan boğulduğunda üzündəki soyuq bir mina saxlamağa qadirdir. Hər kəsə, yaxınlarınız da daxil olmaqla, tələb edir.\nO, çox güclü və davamlı bir uşaq yetişir, bir çox uşaqlıq xəstəlikləri onu atlayır. Yetkinlik dövründə, artan iş yükü səbəbiylə, xroniki yorğunluq və baş ağrısı ola bilər.\nAslan işəgötürən, iradəsi varsa, işlə məşğul olardı. Onun üçün heç bir imkansız vəzifə yoxdur, hər zaman hər hansı bir vəziyyətdən çıxış yolunu tapacaq, ancaq ittiham və hiyləgərliklə deyil. Liderliklə yanaşı o, istedadlı aktyor, televiziya aparıcı, musiqiçi, idmançı, məşqçi ola bilər. Bu keyfiyyət sayəsində risk almamaqdan qorxmur, öz işini aça biləcək. İdarə və iş yoldaşları tərəfindən hörmət. Sevilməyən işlər yaxşı ödənişli olduqda yüksək nəticələr əldə edə biləcək.\nAslan poontovatsya sevir, özlərini gözəl şeylərlə əhatə edir, zövqlə sevən qızlar, gözəl, cəsarətli, ədalətli sekslə davranmağa qadir olan qızlar. Nadir hallarda onlara aşiq olan əlləri kimi qızları dəyişir, onların xarakterini və daxili dünyasını düşünmədən, inkişaf etmiş gözəllikləri üstün tutur. Çox gəzinti ilə ciddi əlaqələrə gecikir.\nAilənin gələcək dövrdə yaradıb, nümunəvi bir ərinə çevriləcək bir həyat yoldaşı rolunu oynayan bir qızla diqqətlə seçilir. Həyatın, ərzaqın, həyat yoldaşının görünüşündəki həddən artıq tələblərindən ötrü həyat yoldaşı çətin olacaq. Lakin bütün ailə həyatına sadiq olacaq. O, uşaqlarını çox sevir, onları qaldırmaq üçün vaxt alır, nadir hallarda cəzalandırır və bu səbəbdən.\nQadın adları ilə uyğun gəlir\nƏla: Elizabeth, Alice, Arina, Vasilisa, Svetlana, Alesya, Maria, Tatiana, Irina, Olesya, Zlata.\nKötü olanlar: Victoria, Sophia, Alexandra, Olga, Amina, Evgenia, Xenia, Anna, Kira, Diana, Marina, Natalia.\nPlanet - Yupiter.\nAdın rəngi Moruqdur.\nMövsüm - Yaz.\nHəftənin Xoşbəxt günü - Cümə axşamı.\nXoşbəxt sayda - 4.\nBürc - Balalar.\nElement - Hava.\nTotem heyvanı - Dolphin.\nBitki - Yasemin.\nAğac - meşə.\nMineral talisman - Sapphire.\nMəşhurlar Aslan adlı\nCopyright 2020 \_ Dəyərlərin mənası \_ Aslanın möhkəm adı Aslanın mənası - kader, qədəri və sağlamlığı


QARABAĞ 02 mar 2021, 20:38\nMövzu ilə bağlı Moderator.az-a açıqlamasında sabiq Müdafiə naziri, general-mayor Tacəddin Mehdiyev maraqlı fikirlər səsləndirib.\n“1992-ci ildən bəri inzibati-hüquqi baxımdan Kəlbəcər rayonuna daxil olan 16-17 kəndi Rusiya sülhməramlılarının diqtəsi ilə sovet dövründə keçmiş Dağlıq Qarabağ Muxtar Vilayətinin xəritəsinə uyğun olaraq o vaxt elə ermənilərin istədiyi kimi “Mardakert” adlanan Ağdərə rayonunun tərkibinə salınaraq 10 Noyabr üçtərəfli razılaşmasına əsasən Kəlbəcərə qaytarılmayıb. Nəyə görə Kəlbəcərin və digər rayonlarımızın siyasi yolla azad olunma prosesi müstəqil Azərbaycan Respublikasının hazırkı rəsmi inzibati bölgüsünə görə yox, sovet dövrünün bölgüsünə görə aparılmalıdır? Rus hərbçilərinə bu ixtiyarı, bu hüququ kim verib? Əslində nəinki Ağdərənin ətrafındakı sözügedən kəndlər, ümumiyyətlə, bütün keçmiş Dağlıq Qarabağ ərazisi də, eləcə də “Laçın dəhlizi” deyilən əraziyə düşən kəndlər də həm tarixi, həm hüquqi cəhətdən Azərbaycan torpağıdır. Axı bunu Rusiya prezidenti Putin özü də dəfələrlə təsdiqləyib ki, Qarabağ Azərbaycan torpağıdır. Bəs onda sülhməramlı adıyla gələn Rusiya hərbi kontingenti nədən öz funksiyalarına aid olmayan məsələlərə qarışır? Biz öz torpağımızda öz vətəndaşlarımızı köçkün düşdükləri bütün məntəqələrə, o cümlədən Xocalıya, Xankəndinə, Ağdərəyə və s. qaytara bilərik, hara lazımdı yol çəkə bilərik. Ağdam-Şuşa yolunu da, Ağdərə-Kəlbəcər yolunu da aça bilərik. Biz niyə qışın oğlan çağında təhlükəli Murov yolu ilə getməliyik Kəlbəcərə? Bu yolların açılması gec-tez həllini tapmalıdır. Ali Baş Komandanımız son mətbuat konfransındakı çıxışında da bu cür məsələlərə eyham vurdu. Əgər Rusiya rəhbərlərinin bir az ağlı varsa, onlar anlamalıdır ki, Azərbaycan Prezidenti onlara mədəni, diplomatik tərzdə anlatdı ki, əvvəla, Qarabağdakı ermənilərə heç bir statusdan söhbət gedə bilməz, ikincisi də Rusiya sülhməramlıları da özlərinə aid işlərlə məşğul olsunlar. Yəni rus hərbçilərin vəzifəsi yalnız ilk növbədə Azərbaycan torpaqlarındakı bütün işğalçı erməni hərbi birləşmələrini tərksilah etməklə çıxarmaq və ərazidə atəşkəsi, sülhü təmin etməkdir. Qalan işlərin onlara heç bir aidiyyatı yoxdur. Və mən əminəm ki, bu yaxınlarda Laçın dəhlizindəki Ermənistanla sərhəd məntəqəsində bizim sərhədçilər, gömrükçülərimiz, təhlükəsizlik xidmətlərimizin dayanması məsələsi həll olunduqdan sonra artıq qeyri-ixtiyari bütün Yuxarı Qarabağ bizim nəzarətimizə keçəcək. Çünki o halda buradakı separatçı,işğalçı xislətli ermənilər özləri də, onların qanunsuz, işğalçı silahlı birləşmələri də orada qalmayacaq, Ermənistana getməyə məcbur olacaqlar. Və belə bir şəraitdə bizim üçün həm Ağdərə-Kəlbəcər, həm də Şuşa-Ağdam yolunun açılması qısa müddətdə və çox asan başa gələcək...” –deyə Tacəddin Mehdiyev vurğulayıb.